אל הציפור
שלום רב שובך, ציפורה נחמדת, ; מארצות החום אל חלוני. ; אל קולך כי ערב מה נפשי כלתה ; בחורף בעוזבך מעוני. ; זמרי, ספרי, ציפורי היקרה, ; מארץ מרחקים נפלאות, ; הגם שם בארץ החמה, היפה, ; תרבינה הרעות, התלאות? ; הירד כפנינים הטל על הר חרמון? ; אם ירד וייפול כדמעות? ; ומה שלום הירדן ומימיו הבהירים? ; ושלום כל ההרים, הגבעות? ; ואחי העובדים, הזורעים בדמעה- ; הקצרו ברינה העומר?- ; מי יתן-לי אבר ועפתי אל-ארץ ; בה ינץ השקד, התומר! ; כבר כלו הדמעות, כבר כלו הקיצים- ; ולא הקיץ הקץ על יגוני. ; שלום רב שובך, ציפורי היקרה, ; צהלי-נא קולך ורוני!; 